Document ID: 32013R1103

KOMISSION TÄYTÄNTÖÖNPANOASETUS (EU) N:o 1103/2013,
annettu 6 päivänä marraskuuta 2013,
asetuksen (EU) N:o 185/2010 muuttamisesta siltä osin kuin on kyse kolmansien maiden turvavaatimusten vastaavuuden tunnustamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
sekä katsoo seuraavaa:
(1)
Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien yhteisten perusvaatimusten täydentämisestä 2 päivänä huhtikuuta 2009 annetun komission asetuksen (EY) N:o 272/2009 (2) mukaisesti komissio tunnustaa kolmansien maiden ilmailun turvaamista koskevien vaatimusten vastaavuuden, edellyttäen että kyseisessä asetuksessa säädetyt edellytykset täyttyvät.
(2)
Komissio on todentanut, että Vagarin lentoasema Färsaarilla ja Kangerlussuaqin lentoasema Grönlannissa täyttävät asetuksen (EY) N:o 272/2009 liitteessä olevassa E osassa esitetyt vaatimukset.
(3)
Komission asetuksen (EU) N:o 185/2010 (3) liitteessä luetellaan ne kolmannet maat, joiden turvavaatimusten on tunnustettu vastaavan asetuksessa (EY) N:o 272/2009 vahvistettuja yhteisiä perusvaatimuksia.
(4)
Sen vuoksi asetusta (EU) N:o 185/2010 olisi muutettava.
(5)
Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 185/2010 liite tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä marraskuuta 2013.

Labels: 7
8
18